Latgales plānošanas reģiona Padomes

Lēmums Nr. \_\_\_\_

Protokols Nr.\_\_

2020.gada \_\_.februārī

Rēzeknē

Latgales plānošanas reģiona Padome, pamatojoties uz Latgales plānošanas reģiona nolikuma 26.10.punktu, lai veicinātu labāku Latgales atpazīstamību, nolemj:

1. Apstiprināt Noteikumus “Par Latgales plānošanas reģiona simbolu (karogu)”;
2. Noteikt, ka Noteikumi “Par Latgales plānošanas reģiona simbolu (karogu)” stājas spēkā nākošajā dienā pēc to apstiprināšanas.

Padomes priekšsēdētājs

**NOTEIKUMI**

**Par Latgales plānošanas reģiona simbolu - karogu**

**I nodaļa. Vispārīgie noteikumi**

1. Šie noteikumi nosaka vienotus Latgales plānošanas reģiona simbola (karoga) lietošanas principus.

2. Viens no Latgales plānošanas reģiona simboliem ir Latgales plānošanas reģiona karogs.

3. Latgales plānošanas reģiona karogs ir tumši zils (Pntone 2965 C) ar baltu horizontālu svītru. Latgales plānošanas reģiona karoga tumšzilbalttumšzilu svītru attiecība ir 2:1:2.

4. Latgales plānošanas reģiona karoga platuma un garuma attiecība ir 1:2. Latgales plānošanas reģiona karoga tumšzilbalttumšzilo svītru attiecība, kā arī karoga platuma un garuma attiecība neatkarīgi no karoga izmēriem atbilst šo noteikumu 1.pielikumā norādītajam paraugam.

**II nodaļa. Latgales plānošanas reģiona karoga lietošanas vispārīgie noteikumi**

5. Latgales plānošanas reģiona karogu pēc brīvas gribas personas var lietot, atbilstoši šiem noteikumiem, garantējot tam pienācīgu cieņu.

6. Latgales plānošanas reģiona karogu var lietot tautas, reliģiskajos un ģimenes svētkos, atceres dienās un citos gadījumos izrādot tam pienācīgu cieņu.

7. Latgales plānošanas reģiona karogu var izmantot pasākumos arī ārpus Latvijas un Latgales, kad tiek pārstāvēta kāda Latgales pašvaldība, Latgales plānošanas reģions, Latgales pašvaldības iestāde vai Latgale.

8. Nav atļauts Latgales plānošanas reģiona karogu lietot nepiemērotās vietās, apstākļos un veidos, kas neatbilst šiem noteikumiem, kā arī nespējot nodrošināt pienācīgu cieņu. Aizliegts lietot bojātu, izbalējušu, netīru vai citādi nepiemērotu Latgales plānošanas reģiona karogu. Lietošanai nederīgu Latgales plānošanas reģiona karogu iznīcina diskrētā veidā.

**III nodaļa. Kārtība, kādā Latgales plānošanas reģiona karogu lieto kopā ar citiem karogiem**

9. Ja Latgales plānošanas reģiona karogu lieto kopā ar Latvijas valsts karogu, to izkārto, ievērojot Latvijas valsts karoga likuma 4.panta pirmās daļas noteikumus.

10. Ja Latgales plānošanas reģiona karogu lieto kopā ar vairākus citu valstu vai starptautisku publisku organizāciju karogus, tos izkārto atbilstoši protokolārai kārtībai un ievērojot Latvijas valsts karoga likuma 4.panta otro līdz ceturto daļu.

**IV nodaļa. Latgales plānošanas reģiona karoga lietošana ārtelpā**

11. Latgales plānošanas reģiona karogu var pastāvīgi novietot:

1) pie Latgales pašvaldību domju ēkām;

2) pie Latgales pašvaldības iestāžu ēkām;

3) pie Latgales plānošanas reģiona padomes ēkām;

4) pie Latgales izglītības iestāžu ēkām.

12. Latgales plānošanas reģiona karogu var pastāvīgi vai īslaicīgi novietot arī pie citām ēkām, ievērojot šo noteikumu prasības un garantējot tam pienācīgu cieņu.

13. Ja kopā ar Latgales plānošanas reģiona karogu pie ēkas fasādes lieto arī Latvijas valsts karogu, Latvijas valsts karogu novieto kreisajā pusē, bet Latgales plānošanas reģiona karogu — labajā pusē, skatoties uz ēkas fasādi.

14. Ja kopā ar Latgales plānošanas reģiona karogu pie ēkas fasādes lieto citu karogu, Latgales plānošanas reģiona karogu lieto kreisajā pusē, bet citu karogu — labajā pusē, skatoties uz ēkas fasādi.

15. Ja kopā ar Latgales plānošanas reģiona karogu citus karogus lieto karogu mastos, tos izkārto šādi:

1) Latvijas valsts karogu novieto, atbilstoši Latvijas valsts karoga likuma 6.panta trešajai daļai;

2) citos gadījumos Latgales plānošanas reģiona karogu novieto karogu rindas sākumā, bet citus karogus virzienā no kreisās puses uz labo pusi, skatoties uz karogu mastu rindu.

16. Ja kopā ar Latgales plānošanas reģiona karogu lieto šo noteikumu 10., 11. – 15.punktos minētos karogus, to platumam jāatbilst Latvijas valsts karoga platumam.

17. Latgales plānošanas reģiona karogu pie publisko personu ēkām, privāto tiesību juridisko personu un personu apvienību ēkām, kā arī dzīvojamām ēkām var novietot 1.maijā, 27.aprīlī, 4.maijā, 21.augustā, 11.novembrī un 18.novembrī.

18. Latgales plānošanas reģiona karogu sēru noformējumā pie publisko personu ēkām, privāto tiesību juridisko personu un personu apvienību ēkām, kā arī dzīvojamām ēkām var novietot 25.martā, 14.jūnijā, 17.jūnijā, 4.jūlijā un decembra pirmajā svētdienā.

19. Latgales plānošanas reģiona karogu var lietot arī citos Latgales plānošanas reģiona padomes vai pašvaldību noteiktajos gadījumos.

20. Latgales plānošanas reģiona karogu nelieto pie ēkām, kas atrodas avārijas stāvoklī vai kuru fasāde tiek remontēta.

**V nodaļa. Latgales plānošanas reģiona karoga lietošana telpās**

21. Latgales plānošanas reģiona karogu var lietot vienu pašu vai kopā ar citiem karogiem lieto telpā iezīmētā vietā (pie pults, mikrofona, galda) sadarbības sarunu, lietišķu sarunu, līgumu parakstīšanas, preses konferenču un citu pasākumu laikā.

22. Latgales plānošanas reģiona karogu var pastāvīgi lietot:

1) Latgales pašvaldību domes priekšsēdētāja darba kabinetā;

2) Latgales plānošanas reģiona padomes priekšsēdētāja darba kabinetā;

23. Latgales plānošanas reģiona karogu amatpersonu darba kabinetos novieto saskaņā ar šo noteikumu 9. – 10.punktu prasībām.

24. Sadarbības sarunu, lietišķu sarunu, līgumu parakstīšanas, preses konferenču un citu pasākumu laikā Latgales plānošanas reģiona vai Latgales pašvaldības pārstāvis uz galda var lietot proporcionāli samazinātu Latgales plānošanas reģiona valsts karogu.

**VI nodaļa. Latgales plānošanas reģiona karoga lietošana sēru gadījumos**

25. Ja Latgales plānošanas reģiona karogs tiek pacelts sēru noformējumā, virs karoga pie kāta piestiprina melnu lenti, kuras platums ir 1/20 no karoga platuma un garums atbilst karoga platumam. Mastā uzvilktu Latgales plānošanas reģiona karogu nolaiž pusmastā bez sēru lentes. Vietās, kur Latgales plānošanas reģiona karogu lieto kopā ar citiem karogiem, sēru noformējumā lieto tikai Latgales plānošanas reģiona karogu, ja normatīvie akti nenosaka citādi.

26. Latgales plānošanas reģiona karogu drīkst lietot bēru ceremonijā. Šādā gadījumā tas lietojams sēru noformējumā, izņemot šā punkta otrajā daļā minēto gadījumu. Bēru ceremonijas laikā zārku var apklāt ar Latgales plānošanas reģiona karogu. Pirms zārka nolaišanas kapā vai pirms nelaiķa kremēšanas Latgales plānošanas reģiona karogu no zārka noņem.

**VII nodaļa. Latgales plānošanas reģiona karoga lietošana dekoratīvos nolūkos**

27. Latgales plānošanas reģiona karogu drīkst lietot dekoratīvos nolūkos, garantējot tam pienācīgu cieņu un ievērojot šo noteikumu prasības, it sevišķi to pasākumu plakātos, izdevumos, reklāmās un pasākumos:

1) kurus finansiāli atbalstījusi vai organizējusi Latgales plānošanas reģiona padomes vai kāda Latgales pašvaldība;

2) kuru organizatoriem ar Latgales plānošanas reģiona padomi vai kādu Latgales pašvaldību noslēgts sadarbības līgums.

28. Ja Latgales plānošanas reģiona karogu lieto dekoratīvos nolūkos, tā platuma un garuma proporcija var atšķirties no šo noteikumu 3. - 4.punktā noteiktā standarta, taču jāsaglabā šajos noteikumos noteiktie karoga krāsu toņi un tumšzilbalttumšzilo svītru attiecība.

29. Latgales plānošanas reģiona karogu var lietot kopā ar citiem elementiem, garantējot tam pienācīgu cieņu.

30. Latgales plānošanas reģiona karoga vimpelis ir trapecveida auduma lente Latgales plānošanas reģiona krāsās un krāsu proporcijās. Latgales plānošanas reģiona karoga vimpeļa platuma un garuma attiecība atbilst šo noteikumu 2.pielikumā norādītajām proporcijām.

31. Uz Latgales plānošanas reģiona karoga vimpeli attiecas šo noteikumu prasības kā Latgales plānošanas reģiona karogam.

32. Latgales plānošanas reģiona karoga vimpeli nelieto karoga kātā pie ēkas fasādes. Latgales plānošanas reģiona vimpeli lieto, garantējot tam pienācīgu cieņu.

33. Latgales plānošanas reģiona karoga attēlu drīkst izmantot, garantējot tam pienācīgu cieņu.

34. Nav atļauts lietot Latgales plānošanas reģiona karoga attēlu kā preču vai pakalpojumu zīmi. Tas neattiecas uz Latgales plānošanas reģiona karoga krāsu un krāsu proporciju izmantošanu kā preču vai pakalpojumu zīmes elementu, jo tiek ievērotas šo noteikumu prasības.

**VIII nodaļa. Nobeiguma noteikumi**

35. Latgales plānošanas reģiona padome ir tiesīga vērsties civiltiesiskā kārtībā pret personu, kas lieto Latgales plānošanas reģiona karogu neatbilstoši šo noteikumu prasībām.

36. Latgales plānošanas reģiona karoga izgatavošanas un lietošanas noteikumu izpildi savā teritorijā var uzraudzīt un kontrolēt attiecīgā pašvaldība, t.sk. ar saistošajiem noteikumiem var noteikt sodu par šo noteikumu prasību pārkāpumiem, t.sk., par Latgales plānošanas reģiona karoga zaimošanu vai klajas necieņas izrādīšanu, arī darbībām, kas vērstas pret dekoratīvos nolūkos lietotu Latgales plānošanas reģiona karogu vai tā attēlu, kā arī atkāpēm no šajos noteikumos noteiktajām Latgales plānošanas reģiona karoga platuma, garuma, krāsu toņiem vai tumšzilbalttumšizilo svītru attiecības.

37. Noteikumi stājas spēkā nākamajā dienā pēc to apstiprināšanas.

**Latgales plānošanas reģiona karoga noteikumu
1.pielikums**

**Latgales plānošanas reģiona karoga platuma un garuma attiecība, kā arī tumšizilbalttumšzilo svītru attiecība**



**Latgales plānošanas reģiona karoga noteikumu**

**2.pielikums**

**Latgales plānošanas reģiona karoga vimpeļa platuma un garuma attiecība**



**Latgales plānošanas reģiona karoga noteikumu**

**Paskaidrojumu raksts**

1. Latgales plānošanas reģiona karoga simboliskā izpratne:

*Timseņš guoja, timseņš guoja,*

*Es par tymsu nabāduoju.*

*Bej munam(i) kumeļam(i)*

*Zvaigžņu dečeits mugorā...*

Balta gaismas strēle no zvaigžņu raksta pāršķēla tumši zilo nakti, rādot gaišu ceļu latgaliešu ticībai, pašapziņai un spēkam.

Tumši zilajā krāsā ir ieaustas gadsimtu tradīcijas un tikumiskās vērtības. Tā ir rudzupuķu (latgaliski – naktineicu) krāsa, kas redzama arī seno latgaļu goda drēbēs, sievu villainēs un vīru vamžos, simbolizē Latgali gan kā tradicionālu zilo ezeru zemi, gan Māras zemi, jo zilā krāsa katoļu Baznīcā ir Jaunavas Marijas simbols. Tumši zilu kā Latgali simbolizējošu krāsu apliecina Rēzeknes, Aglonas, Baltinavas, Cyblys, Krāslavas, Lubānas, Ludzas, Viļakas karogos. Tumši zila krāsa ir izmantota arī Latgales plānošanas reģiona ģerbonī.

Zilās un baltās krāsas kā Latgaļu karoga (Latgaļu karūgs) krāsas ir zināmas kopš 20. gadsimta otrās puses, par ko liecina Jōņa Karūdznīka dzejolis “Latgaļu karūgs”, 1974.gada p/s Latgaļu izdevniecības izdotajā dzejas izlasē “Laiks i nalaiks”:

“*Šū zylu i boltū, - šōs krōsas,*

*ciltīši, karūgā ceļsim?*

*Byusim vīnōti tam latgaļu ciļti,*

*nōkūtnes gaitōs tū vest!*”

2. Zili balti zilais savu popularitāti sabiedrībā ieguva 21. gadsimta sākumā kā trešā gadu tūkstoša latgaliešu atmodas simbols. Tas aizsākās 2010. gada 4. jūnijā, kad Latvijas Iekšlietu ministrijas sporta spēlēs, pārstāvot Latgales reģiona policijas pārvaldi, tika izmantots vēsturnieka Māra Rumaka izveidotais karogs.

3. Šobrīd zilibaltzilais karogs ir guvis lielu atbalstu Latgalē un ārpus tās, kā Latgali un latgaliešu vienojošs un pašapziņu veicinošs simbols.

4. Latgales plānošanas reģiona karoga forma atkārto Latvijas valsts karoga formu, ar to apliecinot piederību Latvijai un vienotību ar visiem Latvijas iedzīvotājiem. Karoga garums ir uz pusi lielāks par platumu, un baltā horizontālā vidus svītra aizņem 1/5 daļu no karoga laukuma. Tādas pašas formas ir arī lībiešu, sēļu un Latgales centrālās pilsētas – Rēzeknes – karogi.